cyanic-selkie/wikianc huggingface dataset:
Alvinne (Picobrouwery)
Brouwerscursus en vôordrachtn
Picobrouwerij Alvinne organiseert ôok ne cursus vôor amateurbrouwers. Achtr en serieuze theoretische inleidienge kregen de cursisten d'occoazie ulder eign bier te brouwen. Oat da goe lukt, keund'je vôder experimenteren en jen eign familiebier (loaten) brouwn.
Lesgever Glenn Castelein, die zelve gediplomeerdn brouwer es, kan ip anvroage vôordrachtn komn geevn over 't brouwn. Ie geeft ôok vôordrachtn oovr de Belgische bierkultuur (geschiedenisse, 't schienken, degusteren, ..). 't Drienkn moei'je zelve kunn.
Externe koppelienge
Picobrouwery Alvinne
Morris
thumb|Morris in 1971 Morris (pseudoniem van Maurice De Bevere) (Kortryk, 1 december 1923 - Brussel 16 juli 2001) wos een Belgischn striptêkenoare.
De bekendstn strip van Morris wos 'Lucky Luke'. 't Êerste dêel kwam uut in 1947. Morris veruusde in de joarn 50 noar Amerika. Doa lêert 'n René Goscinny (bekend van Asterix) kenn die e poar joar loatr de scenario's van Lucky Luke goa schryvn. 't Wos zêre e succes - e ni ollêne in Belgie. Loater en z'er oek têeknfilmtjes van gemakt.
Morris et e pak prestigieuze pryzn ewonn (ounder andere de Grand Prix Spécial van 't stripfestival van Angoulême in Vrankryk).
1621
1618 - 1619 - 1620 - 1621 - 1622 - 1623 - 1624 't Joar 1621 is 't 21e joar in de 17e eeuwe volgenst de christelikke joartellienge.
Olympia Zwembad
't Olympia Zwembad was 't grotste zwembad van de regio Brugge (Sint-Andries). 't Lag eigentlik juste neffest 't Jan Breydelstadium, 't stadium van Cercle Brugge & Club Brugge.
De piscine aad acht boantjes mêe twêe compartementen ter grotte van 25 meters. Tesoamen aad 't dus e lengte van 50 meters. 't Was in feite azo da je ton êen gedilte aad wor dat de diepte 5 meters was, vo dedeze die boantjes wildn trekn en de deze die van de spriengplankn wildn spriengen. 't Ander compartement aad e maximum-diejpte van 1m40 en was dus in feite bedoeld vo de dêe die wildn plenzn en speeln. Ip wedstryddagen lieten ze ton de meur die tusschen de twi compartementen zaat, zakkn. 't Oendiepste gedilte lieten ze ton ook met e moteur nog e bitje zakkn zodat de zwemmrs gin ambetantigêedn oundervoenden as ze roundkêerdn.
't Zwembad was verder uutgerust mêe drie slierboanen en e ploeterbadje vo de klêne gastn. 't Zwembad aad spriengplanken toe 10 meters ôge. thumb|left|'t Olympiabad van langsbûtn
't Olympiabad aad de latstn tyd wel te kampen mêe betongrot. Dus zyn der stemmen ipgegoan om 't zwembad, da in feite toch wel z'n tyd êet get, met de ground gelyk te moaken en heleganschen erip te bouwn. Ip zundag 29 moarte 2015 was 't Olympiabad vo 't latst open. Neffest 't Olympiabad is ter vanof 2014 e nieuw zwembad gebouwd da 't oude vervangt. Den 30ste meie 2015 is 't nieuw zwembad, S&R Olympia, g'opend vo 't publiek. In Brugge êe je nog twi andere, klindere zwembaden. Ip Kristus-Keunienk ê je 't Zwembad Jan Guilini; ip Sinte-Kruus êen ze 't Interbad.
Chargebuze
thumb| Chargebuze of chappement De chargebuze of sarzebuzze  (Nederlands: knalpot) is juste lyk de capot, d' embrayage en de zjantn e dêel van nen auto. 't Moet der vo zorgn dat 'n auto niet te vee leevn makt. 't Wordt ôok chapmentbuze genoemd.
"De Chargebuze" is de noame van een bekende café halverwege tussen Oudenburg, Snoaskerke en Plassendoale by Ostende. 't Is ne café voe zwoarder volk en voe motards.
22 februoari
22 februoari is den 53stn dag van 't joar in de gregorioansche kalender. 't Volgn nog 312 doagn (313 doagn in e schrikkeljoar) toet 't ende van 't joar.
Duunkerke I
Duunkerke I es d'eeste van de Duunkerke transgressies die zorgdn vo grote, bluvende overstromiengn an de kustvlakte. Duunkerke I deurde van de 2e eeuwe v.C. tout de 1e eeuwe n.C.
In die periode deurbrikt de zee d'oude duunn die 5.000 joar geleen an uze kust gevormd èn gewist. De kustlyne verandert helegansn, want lanksn de kustvlakte ountstoan d'r bree geuln of kreekn die zout woater landinnewoars briengn.
Die kreekn oundergaan de getydn van de zee. By vloed loopn ze zynder over en 't land round die geuln gerakt overstroomd. 't Gebied da zo ollene moar by vloed ounder woater komt te stoan, noemt slikke. Up slikkn keunn d'r ollene moar halofytn gruujn, da zyn plantn die teegn zout woater keunn.
Achter Duunkerke I krygn me en kalme periode mè de Romeinsche regressie. In die periode ountstoundn d'r nieuwe duunn en dus e nieuwe kustlyne.
Hill 62
Hill 62 is e plekke in Zillebeke woa dat er gevochtn is in den 1sten Wèreldôorlog. De noame verwist na de ogte van 't ogste punt van 'n euvel: da legt juste 62 meters boovn zêe-nieveau. De noame is op zyn Ingels uutesprookn.
Wie wos er boas op Hill 62?
In 'n ôorlog wos Hill 62, en 't bus, derroend, was een gruwelik slachtveld woa dan d'r er oek vele Britse soldaten gesneuveld zin. Generoal Bulfyn adde beloofd da die mann nôos zou moetn vèchtn, zoender zyn uutdrukkelyke toestemming (vandoa de noame "Sanctuary Wood"). Moa de Duutsche kwamn in 1916 zodoanig opzettn da Hill 62 in de froentlinie kwam te leggn (op 2 juni 1916 kostn ze zelfs de hêle plekke verovern). De Canadeezn en de Iengelsche attakkeernde op nundern toer op 13 juni 1916 en azo viel Hill 62 were in d'handn va de Geallieerde.
't Museum
Sanctuary Wood Museum: de plekke is bewoard lik of da 't wos in 1918 mè loopgroavn (tranchées), gewèrn e muniesje.
Hill 60
Hill 60, oek e plekke woa da 't er zwoar gevochtn is, legt in 't geburte.
Maria Ommegank
Maria Ommegank is e joarliksche procesje deur Poperienge.
Ôorsproeng
't Beguste met e miroakel in 't joar 1479. E dôodebôorn kiendje van Poperienge, da nog ni edopt wos, kwam were toet leven. D'ouders (Jacquemine Bayeart e Rassoen van Hove) addn nog juste enoeg tyd voun 't te doopn. Doarachter goenk 't kiendje were dôod. Troagisch vaneigns, moa 't goed nieuws voe de menschen in de Middelêeuwn wos da ze nu zeker wistn da dat krutje na 'n emel koste goan; zoender dopsel wos dat oenmeugelik. 't Miroakel wos toe-eschreevn an Oeze Vrouwtje van Sint-Jan. Twi joar d'rachter wos 't miroakel erkend deur de Kerke en erdachtn ze 't mit een ommegank die nu nog ossa bestoat.
Cyr Frimout
Cyr Frimout is van opleidieng lêroare plastische kunstn; e studeerde in Gent. E wunt en werkt nu ol styf lange in Aalter in Ôost-Vloandern. Frimout is ni voer êen gat te vangn: en is e têkenoare, schilder, graficus, beeldouwer...
Maria Ommegank
Inoud
In 'n Ommegank vertelln ze ni ollêne over 't miroakel zevve. E hêel stik goat over de geschiedenisse van Poperienge: mi nunder successn e teegnsloagn in de loaknindustrie, 'n opgank van 'n ommel, enzovôors. Moa de mêeste groepn beeldn de verêrienge voe Maria, de moeder van Jezus, uut - en in 't bezoender de verêrienge voe Oeze Vrouwtje van Sint-Jan.
Cyr Frimout
Frimout krygt opdrachtn uut binn- e buutnland. E poar vôorbeeldn:
Maria Ommegank
Omloop
Ze begunn in de Bruggestroate, toen na de Guido Gezellestroate, de Mart, Gastuusstroate, Casselstroate, Kêer van 'n Ommegank, Boescheepstroate, Burgemêester Bertnpling, Vrôonof, Yperstroate en 't endigt in de Valkestroate.
De legende in de legende
De menschen vertelln dat er ossan een ommegank wos en dat er ossan êen goa zyn. 't Veraal goat da Oeze Vrouwtje, by afwezigied van belangstellienge van de menschen, desnôods ollêne n'ommegank zou doen...
Miss Belgian Beauty
Miss Belgian Beauty is e verkiezienge voor meiskes. De verkiezienge wordt g'organiseerd deur het evenementenbureau Animo van Ignace Crombé. De verkieziengn wordt gekenmerkt deur het feit dat de dêelneemsters een poar moanden lang udder moetn inzettn voor (gratis) presentoaties ollerande, voorol an de Kust. Tes wok de êeste Miss verkiezienge die als docusoap ip den TV es gekomen (in 2006 ip VT4). D'udige Miss Belgian Beauty es Nele Somers. De verkiezienge van 2007 ging deure in 't Casino van Knokke-Heist ip 20 oktober.
Geskiedenisse
De verkiezienge es ontstoan noadat Ignace Crombé de verkiezienge van Miss Belgje at g'organiseerd in Kortryk in 1990. Ie oat de smoake te pakken, moa Madame Müller oa nie veel goeste om veel van eur macht of te stoan zodat er voor Ignace gêen platse wos in 't organiserend comité. Ie es ton moa ip zyn zelvn begonnen, met een nieuwe verkiezienge in 1991.
Brouweryn van West-Vloandern
Interne Koppelienge
Mêer informoatie over brouweryn kan gevoundn wordn in 't artikel Brouwery
Externe Koppelienge
Beer Me!
Sébastien Godefroid
miniatuur Sébastien (Sebbe) Godefroid (Antwerpn, 19 moarte 1971) is e Vlamsche zeiler. Je weunt in Brèinienge en j'is angeslootn by de OSRC- Oostende Sailing & Racing Club.
Godefroid is licentioat Lichoamelik Ipvoedienge. Je volgdege 't project Topsport en Studie an de VUB in Brussel.
Olympische Spelen
In ogustus 2008 begost de 37-joarige Godefroid an zyn vierde Olympische Spelen. In Atlanta 1996 hoaldeget ie zilver, in Sydney 2000 en Athene 2004 wierd 'n 7stn in de Finnklasse. Vo de Spelen van Peking 2008 schoakelde Godefroid over noa de Tornado-klasse tegoare me Carolijn Brouwer, die zelve ook meegedoan het an de Olympische Spelen 2000 en 2004 vor Holland.
Sebbe Godefroid mocht de Belgische vlagge droagn ip de openiengsceremonie van de Olympische Spelen in Peking.
Trainer Vlamsche Yachting Federoatie
In 2009 is Sebbe Godefroid angesteld als federoal trainer vo de Vlamsche Yachting Federoatie. Je moet jounge topsporttalentn identificeern, coachn en evalueern. Je krygt ook een adviserende rolle by 't ipstelln van sporttechnische en fysieke programma's vo d'atleetn en je goat de coaches van de V.Y.F. begeleidn.
Sluus (gemêente)
thumb| Liggienge Sluus
Sluus (Nederlands: Sluis) is e gemêente in 't westn van Zêeuws-Vloandern, in d'Hollandsche provincie Zêeland, die tout stand gekommn is achter de gemêentelikke herindêlienge van 1 januoari 2003, deur de fusie van de vroegere gemêentn Ôostburg en Sluus-Eirdnburg. De gemêente is genoemd noa 't stadje Sluus, moa 't gemêenthuus stoat in Ôostburg. De gemêente telt 24.298 inweuners (1 januoari 2007, bronne: CBS) en het een ippervlakte van 308,41 km² (woavan 1,94 km² woater). De burgemêester Marga Vermue-Vermue i van de CDA.
Tourisme is e belangryke bronne van inkomstn in de gemêente.
Plekkn
De gemêente Sluus telt e twientigtal officiële plekkn en e grôot dêel nie officiële wykn. D'hoofdplekke is Ôostburg. Sluus is één van de minst bevolkte Hollandsche gemêentn. thumb| Sluus in mei 2006: e groene gemêente
Wykn
vb. Cadzand-Bad, Nieuwvliet-Bad, Turkeye
Johan Museeuw
Johan Museeuw (Vassenoare, 13 oktober 1965) was 'n Belgische coureur. Zyn byname is "de Leeuw van Vloandern". Je was êen van de latste Flandriens damme gekend ên. Ie was e meester van de eeëndagskoersn, en j'êe ze bykans ollemoale gewonnen (sommige mêer bergachtige woarn nie ip zyn lyf geschreevn). J'es ôok e ki weireldkampioen heword'n in 1996. In den Tour de France eet ie ôok e reke coers'n gewounn en eet ie den givlen pulover meug'n draag'n.
In zyn carrière eet ie in verschillige ploegn gereden, moar mêestal was 't er êen constante: Patrick Lefevere.
Johan Museeuw eet alf kêren een Weireldbekerwedstryd gewounn (een absoluut recor), drie kêern de Rounde van Vloandern en Parys-Roubaix en vele minsj'chen een ounvergittelike tyd bezorgd. j'eet ôok twêe kêers moetn werekèren van zwoare blessures: êen ki van een vol in den Bus van Wallers en e ki van een oungeluk medden moto.
Palmares (allêne de echte oogtepuntn)
Een poar andre oogtepuntn uut zyn carrière: E3 Prys Vloandern, een poar kêers Belgisch kampioen, Twis deur Vloandern, Kuurne-Brussel-Kuurne, Brabantse Pyl, Omloop 't Volk, etappn en eindklassementen in de Rounde van Zwitserland, Denemarken, Ruta del Sol, Vierdoagsche van Duunkerke, Driedoagse van De Panne,...
Ende in mineur
Op 2 mei 2004 stoptige Museeuw mè koersen. Aloewel de carrière van Museeuw moeilik overschat kan worren (kiek mo no z'n palmarès), issen carrière spietig genoeg ip een negatieve maniere gendigd. Je wierd verdacht van dopinggebruuk en de termen 'wesp' (codewoord voe Aranesp) en 'gesneden brôod' (groeihormoon) zyn vantonaf legendoarisch. Op 23/1/2007 bekent Museeuw voe 't êest dat ie dopienge gepakt et. Volgens nem ollêne in ze latste joar als prof. Achter die bekentenisse dien'de ook zyn ountslag in als publiekreleesjes van Quick-Step. .
Oud-Berkyn
Oud-Berkyn of Nôord-Berkyn (Frans: Vieux-Berquin, Nederlands: Oud-Berkijn ofte Noord-Berkijn) es e gemêente in Vrankryk in't Noorderdepartement. 't Ligt in Frans-Vloandern in't Outland. Oud-Berkyn grenst an de gemêentn Pradeels, Strazeele, Merris, Belle, Zoetestede, Nieuw-Berkyn, Meregem, Moerbeke, Oazebroeke en Borre.
Beziensweirdigheedn
thumb|left| Aval Wood Military Cemetery
Perse
En perse wa ôorsproenkelik en lange outn stoave of tiezje (frans: tige), geweunlik van twjee teut drie meitrs lank. 't Word es afkomstig van 't Franske perche. Persen wirdn vele gebreukt rechtstoande per drie tôpe gebond'n om der persebôon'n te loatn lanksgroein. Persebôon'n zeun eigentlik de klemvarieteit van princessebôon'n (sperziebôon'n). De streukvarieteit noemn we uttebôon'n.
In de lôop d'r joarn zeun der modernere persn gebreukt vôor de bônekwjeek: olle péchjel (stoal) en plastiek beuzen voe den elektrik. Er wird'n oak betoengiezers gebreukt.
Persen wird'n ôok vele gebreukt om mee te vissn; de visperse die dikwils in bamboe wa vôo 't gewicht ljeege 't houd'n. Tegenwoordig zeun de vispersn gemakt lik beuzen met moderne kunstvezels (kôolstoffe, glasvezel) en resien'n.
Robbe Van Ruyskensvelde
Robbe Van Ruyskensvelde (Zottegem, 25 september 1989) is e Vlamsche voetboller die in 2008 uutkwam vo Club Brugge. Je wos ook Belgisch jeugdinternational. Nu speelt 'n by Standaard Wetteren.
Privé
Van Ruyskensvelde is sedert 2018 twope met Louise Doom. In 2020 etie een dochterke gekregen Céleste.
Perse
De outn perse van twjee meiters tachentig is ôok an woapen in de tai-chi-chuan of tai-chi, en chineeske vechtsport.
In 't Vloams zeggen ze oak soms van iemand dattie en lange perse es.
't Word perse ei gjeen verband me 't Nederlandse pers of persen: in Vloandren wordt dadde as presse of pressen eutgesprook'n, ôok van 't Frans dus.
Brugge is oltyd schône
Brugge is oltyd schône is e gedicht geschreevn deur Willy Lustenhouwer. In 't schôon Brugsch beschryft ie oeda Brugge der uutziet van 's nuchtens tot 's nachts.
De tekste
Brugge is schône, 's nuchtens vroeg, Os d'n dauw over de reitjes hangt, En 't toptje van de torren, 't Eèste zunnestroltje vangt, 'n Stroltje die ton ofzakt, ip 't koude vule grysd van torren en van gevels. 't Groen van bomen, 't rôod van daken, 't bruun van gevels, Van an de Mart toe an de Loane, Brugge is oltyd schône. Brugge is schône overdag, Os moeder zunne met 'n lach, Ol de koleuren die d'r zyn, Schôon' in de vèrve zet. Omkaderd en getooid mè klankstjes van d'n beioard. Lik 'n palet... Of woare yder beeld in kleur en klanke vastegezet, Het woar' 'n kroane, Van Brugge, Brugge is oltyd schône. Brugge is schône snavens, Os de mantel van ruste wordt geleid, Over de gevels en kantelen, Zuust lik 'n soazze zocht' en goed, die hèèl de stad bedekt. Ol d'huuzn en de torren en de menschen, En vrede briengt... En stilte... Da' zelfs 'n veugel nie' mi zingt, In hoog' of lége tônen... Brugge is oltyd schône.
Delhi
thumb|right|'t Blad va Delhi
Delhi (uutsprake: "Dilhaai") is een kleen provinciestadje in Canada die gesticht wier in 1867, en met nu oungeveer 16.300 inweuners. 't Is gelegen in de provincie Ontario tussen Toronto en Detroit.
Vlamsche immigrantn
't Stadje wordt de Tobacco Capital genaamd. Vroeger stound er in Delhi en de streke derround vele toebak en vele rugge. Tussen de jaren 1960 en 1995 gingen der jaarliks vele Vlamsche studenten als seizoensarbeider toebak gaan trekken. Achter under werk gingen der vele nog ne keer ip reize no de Niagara watervalln en no de stad Toronto. De laatste decennia is de toebakkweek helegans verschrompeld. Mede deur 't kapot gaan van de toebak is ook Delhi helegans tenieten an 't gaan. 't Is nu een echte oedemanuusstadje geworn. Ook de Vlamsche studentn gaan nie meer no Delhi.
Nieuws van de Vlamsche gemeenschap agunter kan ipgevolgd worden via de Gazette van Detroit.
Ook in de Canadese provincie Manitoba is er een dorptje met een concentratie an Vlamsche immigranten: Deloraine.
Ierland (eiland)
thumb|right|Ierland Ierland (Iers: Éire, Iengels: Ireland, Ulster Scots: Airlann) is ’t derde grotste eiland van Europa. 't Ligt in 't westn van Grôot-Brittannië tusschn den Atlantischn Oceoan en d' Iersche Zêe.
't Eiland is pollitiek gezien ingedêeld in twêe dêeln, namelik Nôord-Ierland, dêel van 't Verenigd Keunienkryk, en de Republiek Ierland, 't grotste dêel.
Geschiedenisse
Doarachter begostn de reformoasjes die Ierland zyn eigen stelsels zoe geven ounder et bewind van Michael Collins en Arthur Griffith, mo da gieng ni zounder slag of stote. Et Anglo-Ierse verdrag da gezorgd aat voen de oprichtienk van beide Ierlandn wierd ni gesteund deur Eamon de Valera en zyn anangers want da et volgens under gin volledige ottonomie garandeerde. Utendelik leed die opposiesje ton toe de Iersche Burgeroorlog, die toe 1923 gedeurd et. 't Was dus feitelik mo in 1922, achter de moord ip Collins en de dood van Griffith, ton a W.T. Cosgrave et kabinet en de tydelikke regerienk overpakte en ze ofschafte da Ierland echt ounafankelik wierd.
In 1937 wierd de Ierse Vrijstaat ernoemd no Ierland n.a.v. e groundwetsanpassienk. Ook wierdn de Gouverneur-Generaal vervangn deur de president en de eerste minister, in 't Iers Taoiseach genoemd. De Executieve Road wierd ernoemd no de Regerienk. De Britse keunienk bleef echter wel nominaal keunienk van Ierland toe 1949. Deur under secessie van et Britse stelsel wierd Ierland utgesloten van et Britse Gemenebest. Ze mochtn wel avrage doen voen der ernieuw by te magn, mo zent ni gedoan.
Ierland et ton in 1973 toegetreden by de EEC (nu de EU genoemd). Doch, 't gieng ni beter vo Ierland tonne, integendeel. De crisis ant ende van de joarn '70 tope met e slicht beleid zorgde dervoor da de Iersche regerienk assan mo gieng lenen vo utgaven te financieren, taksen ipdrieven, etc. Der werd doa in 1989 veranderienk in gebrocht deur e meer doordacht beleid. Ierland et nu nog assan e sterke economie, en zen zelfs miserie met da de koers van de euro te lège is nor under goeste omda ze azo te vele last en van infloasje.
Cultuur
De Kelten, die deur hèèl Europa verspreid woarn, woarn achter de Romeinsche veroveriengn nog just mo in Ierland in grote getale anwezig. Et Gaeilge, e Keltische tale, is dorom in Ierland nog assan sterk anwezig. Tegen poliesje zegn ze doa bv. "Gardaí", tegen eerste minister "Taoiseach", en olle stadsnaamn ston nog assan ook in 't Iers angedud. Andere Keltische taaln zyn et Bretoens, Schots-Gaelic, Manx en 't Cornish. De tradiesje van de druiden was ton ook nog assan prominent.
't Geen woavoren dan de meeste menschen Ierland kenn is de vele schone streken. Vooral in 't westen e je nog vele oungerepte natuurgebieden, en 't got ton ook relatief vele volk no de streken van Cork, Kerry, Tipperary, Galway, etc.
Ook op gebied van de kunsten et Ierland sommige grote naamn. J'et byvoorbeeld James Joyce, George Bernard Shaw, Oscar Wilde, Jonathan Swift, Samuel Beckett, en nog vele andere belangryke schryvers. Mo ni alleen op vlak van literatuur zyn der vele belangrieke Iern, vele menschen kenn wellicht The Dubliners, U2, Enya, Flogging Molly, BoyZone, Sinéad O'Connor, Westlife, The Cranberries, The Pogues, The Corrs en wederom nog vele anderen. De traditionele Iersche muziek gebrukt doarentegen wel vele meer instrumenten lik de tin whistle, bodhrán (e soorte slaginstrument), uilleann pipes (dat és lik e doedelzak, mo tons met den elletuute espeeld), en de harp.
De nationale sportn zyn hurling en Gaelic football. Hurling wor soms genoemd als de voreloper van hockey, en Gaelic football is e soorte foetbal woar da je de bolle in jen andn mag pakn. Da gebeur zelfs meer of da z' em dribbeln an under voetn, mo der zyn wel specifieke regels dien 't moeilikker maken of da 't deruut ziet.
Goose
thumb|250px|de groep
Goose es ne muziekgroep uut Kortryk. Ze zyn voorol bekend omda ze den êesten prys van Humo's Rock Rally gewonn ein in 2002 (z'oan oal ne kêe meegedoan onder nen anderen noame, Loamy Soil, en ton zyn ze in de finale gerakt). Z'ein nen cd utgebrocht in 2006, 'Bring it On'.
Ze spelen synthrock, en under ne gitarist eit nog meegespeeld ip de latste Soulwax-ploate (die live wel nie vele mêe ip zyn gitare speelt, moa tegenwoordig mêer ip de synthesiser). In 2006 troadn ze vele ip ip zommerfestivals, de mêest tot de verbeelding sprekende noamn woarn Pukkelpop, Reading en Dour. De pers wos 't unaniem êens da ze jeen van de reveloaties woarn ip Pukkelpop en uddern êeste cd es zowel in het binnland ols in 't buutnland ip enthousiaste reacties onthoald.
Leedn
De meneer van 't gelud is Frank Voet.
1913
1910 - 1911 - 1912 - 1913 - 1914 - 1915 - 1916 't Joar 1913 is 't 13e joar in de 20e eeuwe volgenst de christelikke joartellienge.
RC Woaregem
RC Woaregem is nen voetbolclub uut Woaregem.
Olgemeen
Under stadion ligt in de Mirakelstrate in Woaregem, moar als ze ton ne kee in eeste zoudn zittn, zoudn ze moetn speeln in et Regenboogstadion in Woaregem. Da is 't stadion van den Essevee.
Roomse keunienk
thumb| MAXIMILIANUS, DEI GRATIA REX ROMANORUM ip de stadstorre van Vöcklabruck in Ipper-Ôostnryk In 't Duuts Hillig Rôoms Ryk wierdn de keuniengn êest verkoozn en ’n ende loater deur de paus gekrôond tout keizer. De periode vó die krônienge wierdn ze Rôomsche keunienk genoemd.
Sommigte Rôomsche keuniengn woarn ol dôod vór under keizerskrônienge, en zyn dus nôoit keizer gewist, lik Albrecht II en Ferdinand IV.
De Latynsche noame was Rex Romanorum, de Duutsche noame Römischer König of König der Römer. In de 18e êeuwe wierd ook König in Germanien of Germaniae Rex gebruukt. Moderne Duutsche schryvers gebruukn den term Römisch-Deutscher König (Rôoms-Duutsche keunienk).
’t Begun
In 911 stierf Lodewyk IV, de latste Karoliengische keunienk van Ôost-Francië.
Deurda Lodewyk IV nog e kiend was en doaby ook ziekelik, krêegn de verschillige stamhertogdommn Frankn (of Franconië), Saksn, Beiern, Swaabn en Lotharingen mêer en mêer macht. Den hertog van Franconië, Konrad I wierd verkoozn tout nieuwe keunienk van Ôost-Francië. Lotharingen wilde liever e Karolienger en doa koozn ze Karel de Simpeln van West-Francië.
Hêel de periode da Konrad I keunienk was hèt ‘n moetn vechtn teegn de groeiende macht van d’hertoogn van Saksn, Beiern en Swaabn. Je besefte da den hertog van Saksn den ênigstn was die capabel was vo ‘t keunienkryk tegoare t‘houdn en ip z’n sterfbedde kost ’n z’n broere Eberhard overhoaln vo de krône over te droagn an Hendrik I de Veugeloare, den hertog van Saksn, die hem ipvolgde in Ôost-Francië.
In 925 kost Hendrik I Lotharingen were ounder Ôost-Francië briengn. Ip 't ende van z’n leevn haad ‘n ol de stamhertogdommn verênigd en je wordt doadeure anzien als de stichter van ‘t middelêeuws Duutsland. ‘t Keunienkryk evolueerde ounder ’t Saksisch Huus van de Liudolfiengers (ook ‘t Ottoons Huus genoemd) no ‘t vervolg van ‘t Hillig Rôoms Ryk. Van 924 wast er doa gin keizer mè gewist. Hendrik I zyn zeune, Otto I, wierd in 962 gekrôond tout keizer. 't Ottoons Huus, te begunn by keunienk Hendrik I, wordt doadeure anzien als d'êeste dynastie die de keizers van ‘t Hillig Rôoms Ryk achter de Karoliengers ipvolgde.
’t Ryk bestound nie ollêne uut ‘t keunienkryk Duutsland met Ôostnryk, Boheemn en ’t loatere Zwitserland, mor ook nog uut de keunienkrykn Italië en Bourgondië.
Habsburgers
Achter ‘n dôod van Sigismund stierf ‘t Huus Luxemburg uut. Z’n ênigste dochter Elisabeth erfde Hongareye, Duutsland en Boheemn. Ze trouwde mè den Habsburger, hertog Albrecht V van Ôostnryk. (Rudolf I van Habsburg (1273-1291) was e verre vôorvoader van hem).
De Duutsche keurvorstn (verkiezers van ‘t Hillig Rôoms Ryk) verkoozn Albrecht V als ipvolger van Sigismund, woamee dat ‘n keunienk Albrecht II kwam. Je was den êeste Rôomsche keunienk van den tak van d'Albertynen van d’hertoogn van Ôostnryk.
Met hem begost de lange reke van Duutsche keuniengn en keizers van 't Huus Habsburg (1438-1740).
Deur de verênigienge van Ôostnryk, Hongareye en Boheemn woarn de Habsburgers machtig genoeg gekommn vor under wille te kunn ipleggn an de keurvostn, en in 1438 kwam ’t keuniengschap erfelik. Achter Albrecht II wierdn ol de Habsburgsche keuniengn ook tout keizer gekrôond, uutgezounderd Ferdinand IV, die nog vó z’n voader stierf.
Achter Karel VI zyn dôod in 1740 stierf ‘t Huus Habsburg in mannelikke lyne uut. Mè z’n dochter Maria Theresia van Ôostnryk, die getrouwd was mè Frans I, begost ‘t Huus Habsburg-Lotharingen.
‘t Hillig Rôoms Ryk blêef bestoan tout in 1806. Frans II dêed ofstand ounder druk van Napoleong.
A19
De A19 es een nationoale autostrade die lopt van Kortryk noar Yper. J'es angeleid tussn 1975 en 1982.
't Es een autostrade die surtout door West-Vloamingen gebruukt weirdt, en deur Fransmans die noar de Vlamse Kust goan. 't Es ôok de autostrade die Bellewaerde andoet.
Traject in West-Vloandern
An ofrit 5 moe je d'r van, d'n A19 endigt doa.
Varia
De autostrade stopt nogal vrats in Yper. Da komt deurdat er veel verzet es van de platselyke bevolkienge om em deure te trekkn tot an den E40 round Veurne. Ie zoudt doaby een natuurgebied en een soldoatnkerkof uut '14 - '18 (Pilkem Ridge) kruusn. Vôorstanders van de deurtrekkinge, gegroepeerd in et aktiecomité 'JA19', wyzn vôoral ip de ounmeugelike verkêerssituatie ip de N8, het logische vervolgtraject vanaf Yper noar de Kust. De vôorlopige beslissinge die genoomn es, es dat de deurtrekkinge der nie komt, moar dat de dorpskernen gespoard zulln worden deur een ringboane te moakn.
100 dagen
's Achternoens is 't er ôok soms ne maaltyd. Soms gebeur et dat de zesdejoars ip schole meugn nen show ipvoern met mêestol een danske en een kluchtig tonêeltje, waarin da ze wel kêe met de schole en de lêroars lachn. In sommige scholen wordt er 's oavnds een grôte fuif gegeevn, al goan der oe langer oe mêer lêerliengn ip de vooroavnd van d'100 dagen noa de grôte studentesteedn lik Gent om doa te goan uutzettn.
D' hounderd doagn hen ip de mêeste schooln ieder joar e thema, lik hippies, horror,...
In Kortryk
In 't Kortrykse viern ze mêer de 50 dagen. Mêestol ôok in de schole, mo surtout ôok in de uitgoangsstroate van Kortryk (Burg. Reynaertstraat) woar da vo de geleegneid 's nuchtends tielik ol de cafés (lik Den Trap) oopn zyn.
Guillaume Charlier
thumb|Monument van Lippens en De Bruyne deur Guillaume Charlier ip den dyk van Blanknberge thumb|Groep blende deur Charlier vo de kathedroale van [[Dôornik]] Guillaume Charlier (Elsene, 1854 - Sint-Joost-ten-Node, 1925) was e beeldhouwer uut 't Brusselse die vele ip vakanse kwam in Blanknberge.
Leven en werk
Charlier was den oudstn van e krôostryk gezin. Ot 'n viftiene was gieng ze voader dôod. Je was verplicht van by verschillige kunstnoars te goan werkn vo de menoage t' helpn ounderhoudn en vo ze studies te kunn betoaln. Negen joar loater, in 1879, kocht de mecenas Henri Van Cutsem zyn êeste werk en da was vor hem 't begun van e comfortabel burgerleevn. Charlier verblêef e poar moandn in Italië en kwam azo in contact met antieke kunst, moa je was surtout g'interesseerd in de geweune menschn ip stroate. In de loop van zyn carrière het 'n verschillige thema's gebruukt, lik religieuze ounderwerpn en scènes uut 't leevn van oarme menschn woarin dat de moederfigeure e belangryke rolle speelde. Je gienk vele ip vakanse in Blanknberge en je dêe nie liever of klappn over 't werk van de visschers en de geweune menschn ip de piere of ip den dyk. Charlier was ook e grôot portrettist en j'he vele werkn gemakt vor oopnboare plings in België. Die bestelliengn woarn 't bewys da zyn kunst officieel erkend wierd. Me ze jovioal en socioal karakter dêe Charlier mee an 't cultureel leevn van zyn tyd. Je was lid van La société Nationale des Beaux-Arts en de kunstenoarsgroep Les XX. De mêeste van zyn werkn zyn te viendn in 't Museum vo Schône Kunstn in Dôornik en in 't Charliermuseum in Brussel.
Kattestoet
De Kattestoet van Yper is e drie-joarlikschn stoet die in 't teekn van kattn stoat.
Ryksvloandern
Ryksvloandern is de benoamienge vo ’t dêel van ‘t Groafschap Vloandern da binn de grenzn van ’t Duuts Illig Rôoms Ryk lag.
Kattestoet
Modernn stoet
In 1938 is 'n burgemeester van toune, Jan Vanderghote, were begunn met 'n stoet, me da verschil da ze me pluchn kattn smeetn. Achter 'n twin weireldoorloge en ze etwot nieuws inevoerd: e kleenn stoet. In de joarn vichtig, ounder invloed van burgemeester Albert Dehem, is 'n stoet uutegroeid toet e groot spektoakel woarin da de geschiedenisse en de rolle van de katte uutebeeld wos. 't Wos eest e joarlikschn stoet, moar in 1991 zyn ze overeschoakeld up e drie-joarliks evenement. De latsten wos in 2018, 'n noastn dus in 2021, moar uytgesteld noa 2022 deur Corona.
Ryksvloandern
Ountstoan
Ryksvloandern is ountstoan in ’t begun van de 11ste eeuwe ounder Boudewyn IV met den Board. Ie en z’n zeune Boudewyn V van Vloandern èn tusschn 988 en 1067 under macht styf uutgebreid in ôostwoartse richtienge, ten ôostn van de Schelde. ’t Woarn lêengebiedn van de Duutsche keizer. De reste van Vloandern, in lêen van de Fransche krone, wierd Krôonvloandern genoemd.
Gent
Gent es d'ôofdstad van Ôost-Vloandern, provincie in België. De burgemêestre is Mathias De Clercq (Open Vld). De bynoame van e Gentenoare is Strop.
Der weunn mêer of 250.000 menschen in Gent. Der weunn of verbluuvn ôok vele West-Vloamiengn, want 't zyn der vele die doa studeern en oek e masse die bluuvn hangn. 't ès doarmee da sommigste zels zèg'n, voôr platitide, da 't eint'lijk Gent ès da den hoôfstad van West-Vloandren ès.
In Gent stoa de twêede grôotste universiteit va België, achter Leuven. Gent is ôok e grotere studentestad, want der zyn der nog vele ogeschooln.
Dêelgemêentn
Ofsnee, Desteldonk, Drongen, Gentbrugge, Ledeberg, Mariakerke, Mendonk, Ôostakker, Sint-Amandsberg, Sint-Denys-Westrem, Sint-Kruus-Winkel, Wondelgem en Zwynoarde.
E17
De E17 is een autostrade die over 't West-Vlams groundgebied lôopt. In België volt ie soamn met de A14. De 'E' noame komt van de Europese maniere van noamgevienge voor internationoale autostrades. Vroeger noemde ie E3, moar in 1986 ein ze de noame veranderd. Z'ein em begunn anleggn in 1966, en opengesteld in 1974.
De E17 es een belangryke verkêersoader, omdat ie de oavn van Antwerpn verbindt met Vrankryk. 't Es belangryk vô de vele West-Vlamiengen uut 't zuudn van de provincie die in Gent weirkn. 't Es ôok een geliefde weug vôor drugstoerisme uut Vrankryk noar Olland.
Omda de E17 de rapste maniere is om van Olland en de Scandinoavische landn in 't zuudn te groakn passeren er nie allêne vrêed veel camiongs, moar ôok veel Ollandse toeristn met caravans die zôdoanig overloadn zyn da uldern beuk sleept.
Soms gebeurn der zwoare accidentn, moar de zwoarste was zounder ênige twyfel dedé in Kruisoutem ip 27 februoari 1996, toen da een 200-tal auto's in de smôor ip elkoar gebotst ein. Der zyn ton tien dôodn gevolln en ieder joar es't er nog een specioale actie van de politie om 't verkêer te controleren ip overdreevn sneleid ter 'noagedachtenisse' van da oungeluk.
Traject in West-Vloandern
De E17 komt West-Vloandern vanuut Vrankryk binn in Rekkem. Ie verloat de provincie were in Woaregem. Ie doet de volgende gemêentn an:
Departementn van Vrankryk
thumb| De Fransche departementn thumb|Overzicht van de administratieve indêlienge in Frankryk Frankryk is administratief ingedêeld in departementn die nog verder ounderverdêeld zyn in arroundissementn.
E17
Traject in Europa
thumb|right De E17 es nen belangrykn verkêersoader deur hêel Europa. Ie verbindt Beaune (Vrankryk) met Antwerpn. Belangrykste steedn:
Departementn van Vrankryk
De Fransche departementn zyn genummerd. Oorsproenkelyk woarn z' alfabetisch geklasseerd en kreegn z' azo 'n iploopnde numero. 't Zyn mo loater oentstoane departementn die nie alfabetisch pasn in de numerienge. Praktisch al departementn zyn genaamd no riviern.
E17
Varia
In Oarelbeke ein ze der en natuur/recreoatiepark van 80 ectaren met en grôot meer an overg'oudn: De Goavers, omdat ze vier miljoen kubieke meitrs zand nodig oan vô de talud van de autostrade.
Cotswolds
't Gebied ligt surtout binn de groafschappn Gloucestershire en Oxfordshire, moar ook binn stikkn van Wiltshire, Somerset, Worcestershire en Warwickshire, 't groafschap woa da Stratford-upon-Avon, de geboorteplekke van William Shakespeare, ligt.
E17
Varia
Den E3 eit ôok de noame gegeevn an alle sôortn E3 loanen en stroatn, et E3 advertentieweekblad van Roularta en an de wielerkoerse E3 Prys Vloandern.
Cotswolds
De Cotswolds zyn êen van de ca. 40 plekkn in Iengeland, Wales en Nôord-Ierland, die erkend zyn als Area of Outstanding Natural Beauty of streke met e buutngeweune nateurlikke schôonheid.
Johann Sebastian Bach
thumb|Portret van Johann Sebastian Bach (1748) deur E.G. Hausmann Johann Sebastian Bach (Eisenach, 21 moarte 1685 - Leipzig, 28 juli 1750) was ‘n Duutschn componist. Je speeldeg orgel, clavecimbel en viole.
Cotswolds
't Hoogste punt (330m) van de Cotswolds is Cleeve Hill in 't groafschap Gloucestershire, en in 't zelfste groafschap ountspriengt de riviere de Thames, nie verre van 't dorptje Kemble, dat ip vier kilometer van Cirencester, de grotste stad van de Cotswolds, ligt.
Johann Sebastian Bach
Zyn muziekstyl: de polyfonischn styl van de barok.
Departementn van Vrankryk
D'r zyn 13 regio's in Frankryk, die ounderverdêeld zyn in 101 departementn woavan vuuve overzêe. De departementn zyn: De overzeese departementn zyn:
Johann Sebastian Bach
J’is twi kis getrouwd gewist en j’èt eenentwintig joungers g’èd.
Arnstadt (1703-1707)
In 1703 wast ‘n enigte moandn violist en hulporganist an ‘t hof in Weimar en ol in ’t zelfste joar wierd ‘n uutgenodigd vo organist te wordn van de Bonifatiuskerke in Arnstadt. An z’n achttien joar kost 'n ol styf goed orgel speeln en in de vier joar dat ’n in Arnstadt was èt ’n em doarin, en ook helegans autodidactisch as componist, ountwikkeld. In 1704 schreeft ‘n z’n eeste cantate.
Mülhausen (1707-1708)
In 1707 wast ‘n organist an de Blasiuskerke in Mühlhausen. In ‘t zelfste joar trouwdeg't ie mè z’n nichte Maria Barbara Bach, loater de moeder van de beroemde zeuns Wilhelm Friedemann en Carl Philipp Emanuel. In Mühlhausen voerdeg't ie vocoal-instrumentoale kerkmuziek uut. Van de cantates die ier gecomponeerd zyn, zyn d'r e stik of vuve bewoard gebleevn. E joar achter zyn benoeminge pakteg't ie zyn ountslag.
Anhalt-Köthen (1717-1723)
In 1717 wast 'n kapelmeester an ‘t hof van de muziekliefhebber Leopold von Anhalt-Köthen. Dat hof was calvinistisch en doadeure wierd er gin kerkmuziek uutgevoerd. Je componeerde doa instrumentoale orkest- en koamermuziek, o.a. de zes suites vo cello-solo en de drie sonates en drie partita's vo viool-solo, d'orkestsuites in C en b, de twi vioolconcertn en ‘t concert vo twi viooln, de zes Brandenburgse concertn en ‘t eeste stik van Das wohltemperierte Klavier (1722). Ook ountstounden d’r in Köthen ca veertig weireldlikke cantates. E joar achter de dood van z’n eeste vrouwe in 1720 ist 'n getrouwd met de soprane Anna Magdalena Wülcken, die ook an ’t hof verboundn was. Met eur ad ’n de zeuns, Johann Gottfried, Johann Christoph Friederich en Johann Christian.
Leipzig (1723-1750)
In 1723 ist ’n verhuusd van Köthen noa Leipzig. As cantor van de Thomaskerke was Bach verantwoordelik vo de muziek in de liturgie van de hoofdkerkn van de stad en vo de muzikoale ipleidinge van de leerlingn van de Thomasschole. As 'director musices' ad ‘n de leidinge van de stadsmuzikantn en de zorg vo muziekuutvoeringn by belangryke geleegnheedn.
Bach liet em vele deur zyn oudste leerlingn vervangn, en makte ip die maniere tyd vry vo zelve te componeern en was enorm productief. Vo bykans iedere zun- en kerkelikke feestdag schreeft ‘n e cantate, toutdat er vuuf complete joargangn gevormd woarn. Ollene bewoard gebleevn zyn de joargangn 1723-1724, 1724-1725 en 1725-1726, w.o. de grote 'Passionen' no Johannes (1724) en Mattheüs (1729).
De volgnde twintig joar is z’n productiviteit styf verminderd. Je schreef nog messn w.o. de grote messe in b en Weihnachts-Oratorium (1734).
In 1729 kreeg 'n de leidinge van ‘t idder deur Georg Philipp Telemann ipgericht Collegium Musicum, ’n vereniginge van beroepsmusici en studentn die wekelijks openboare concertn verzorgdn.
Neffest z’n officiële functies begost Bach meer en meer andacht te besteedn an z’n eign belangn: Je makte concertreizn (o.a. no Berlyn en Dresden) en je was nog surtout bezig mè uutgoavn van eign klavecimbel- en orgelwerkn.
Tusschn 1731 en 1742 kwoamn de vier deeln van z'n Klavierübung uut, in 1747 ’t Musikalisches Opfer (ipgedroagn an Frederik de Grote, die ‘t thema leverde) en ‘t orgelwerk Vom Himmel hoch, in 1748, de Schübler-Choräle vor orgel en postuum in 1751 de ounvoltooide Kunst der Fuge. En in ’t begun van de joarn veertig ‘t twidde deel van Das wohltemperierte Klavier. In 1745 de vierde en latste versie van de Matthäus Passion.
Zyn latste joarn
In zyn loatere joarn pakte Bach den tyd vor oudere composities t'ordenn. De latste drie joarn van z’n leevn krêegt 'n ‘n oogziekte en kwamt 'n blend. Den achtntwintigstn juli 1750 ist ’n gestorvn achter e mislukte oogoperoatie.
Plakwoaier
Ne plakwaaier of plakwoaier es e sorte van speelgoed da j'dikkens wel e kjei kunt ziene an de zjei. Je bestoat eut ne vliegr gemoakt van 'n licht geroamte met nen doek vô de wind te vangn. J'eit ôok ne steirt die zorgt vô de stabiliteit. De plakwoaier es verbonden met den bestuurder met jin of twjee kôorden van 10 to 200 meitrs lank. De luxemodellen met twjee kôorden kundje besturen, byvôorbeeld om te deuken of over de koppen te skeiren van de badgasten.
Vô me ne plakwoaier te speeln ei je wind nôdig en surtout 'n grôte open plekke zondr electrikedroaden. Lik da die plekkn lankstom moeilikker te vindn zyn komdje dikkens van oarmoe an de zjei eut.
't Skynt dat ze 't word plakwaaier alljeine in Kortryk kenn en byvôorbild nie in Brugge, doa zeggn ze vlieger. An de kust klappen ze van 'n droake.
Cotswolds
De middelêeuwn woarn e goudn tyd vo de Cotswolds. Ze kwoamn ryke deur under wullecommerce in Iengeland, moar ook met et continent.
Plakwoaier
Plakwoaier es wok e skelwor in de coté van Kortryk en da wil zeggn onnôzeleire of pierewoai, of jien die noa de wind droait lik ne windmeuln.
Cotswolds
De specifieke Cotswoldschoapn, ingevoerd deur de Romeinn, wordn Cotswold Lions genoemd en under lange dikke wulle Golden Fleece.
E grôot dêel van da geld wierd gebruukt vo schône huuzn te bouwn en kerkn in Cotswoldstêen, die Wool churches genoemd wordn. De mêeste grôote steedn doa hen zo'n kerke. De streke trekt vele ryke an met e twidde verbluuf, of die doa goan weunn achter under pensioen.
1 oktober
1 oktober is den 274stn dag van 't joar (275stn dag in e schrikkeljoar) in de Gregorioansche kalender. 't Volgn nog 91 doagn toet 't ende van 't joar.
Den eerstn oktober wordt onder de boeren Baafsmesse genaamd. Dien dag viern de Rooms-Katholieken den illign Bavo. Vroeger wiern ip Baafsmesse de landpachten afgerekend, ten minste de Baafspachten.
Vroeger bestoen der ook de Kerstpachten (die afgerekend wiern ip Kerstavend), en de veel minder voorkomende de Sint-Janspachten (met afrekeninge in juni), de Sint-Maartenspachten.
Peter Benoit
thumb| Portret van Peter Benoit (1883) deur de schilder Jan Van Beers (1852-1927), zeune van den dichter Jan Van Beers (1821-1888) Petrus Benoit (Oarelbeke 17 ogustus 1834 - Antwerpen 8 moarte 1901) wos 'n Vlamse componist.
Ze leven
Peter Benoit lêerde an 't Conservatorium van Brussel. Ol in 1856 wos't ie dirigent van 't Parktheaterorkest. E voyageert round in Duutsland en Vrankryk. In 1861 wordt ie in Parys dirigent an 't "Théâtre des Bouffes Parisiens", geleid deur Jacques Offenbach. In 1863 kêertn vo goed were noa Belgie. E goat goa weunn in Antwerpen vanof 1867. Doa sticht Benoit de "Vlaamsche Muziekschool". Ze wos styf vernieuwend vo dien tyd, want de lêerliengn krêgen lesse in 't Nederlands. 't Gebruuk van de moedertoale vound ie styf belangrik. Loater van tyd wos ze schole ommegedopt toet "Koninklijk Vlaamsch Muziekconservatorium". Peter Benoit wos 'n êestn directeur.
Benoit is gestorven in Antwerpen op 8 moarte 1901. Ze monument in Antwerpen lag joarenlank te verkommern. Nu wordt ervan geklapt om et een êreplekke te geven op 't vernieuwde pleing (2009?) vôorn de Vlamse Opera aan de Leien. De muziekschole in Oarelbeke is noar em genoemd.
In 't begun durfde Benoit compleet nieuwe diengn te componeren. Loater makte ie bewust muziek voer olleman.
Gêestelikke muziek vor in de concertzoale
Tetralogie (1859-1863) bestoande uut:
Franky Van der Elst
thumb| Franky Van der Elst Franky Van der Elst (Ninove, 30 april 1961) es nen ex-voetboller en trainer. Aloewel dat ie in verschillende ploegn eit gespeeld, es 't ie vôorol gekend voo zyn joarn by Club Brugge, woar dat ie van 1984 tot 1999 gespeeld eit, en van 2005 toet januoari 2007 ulptrainer wos.
Vanof 't sizoen 2014-2015 is Van der Elst hoofdtrainer by KSV Roeseloare.
Spelercarrière
Zyn positie wos verdedigende middnvelder en in die oedoanigheid wos ie een rots in de brandinge voo de verdediginge. Moar voo golln moest je nie by em zyn. J'eit 464 matchn in êeste klasse gespeeld, een absoluut rekord. In de beker eit ie ôok een recordaantol matchen gespeeld, noamelik 65. In ol die joarn eit ie twêe kêers de Goudne Schoe gewonnen (1990 en 1996).
Trainercarrière
In 1999 wos zyn actieve voetbolcarrière gedoan en es 't ie trainer gekoomn: vier joar by Germinal Beerschot, en een korte periode by Lokeren. In 2005 es 't ie ulptrainer gekoomn ounder Jan Ceulemans, moa lange eit da nie gedeurd. Doarachter wos 't ie ulptrainer ounder Emilio Ferrera, moar deur de anoudnde probleemn by Club Brugge es 't ie ip 28 januoari 2007, soamn me de trainer ountsleegn.
Vanof 't sizoen 2014-2015 is 't ie trainer by KSV Roeseloare.
Illig-Bloedprocessie
thumb|Et conopeum D' Illig-Bloedprocessie eet olle joarn platse ip Ons-Êer-Emelvoart in Brugge. 't Is een Christelikke processie die bestoat uut grôte wagens en doaby veel groepn die vertelliengen uut et Oud en Nieuw Testament verbeeldn.
De reedn vo de stoet is 't feit da kruusvoarders oender de leidinge van Diederik van den Elzas in 1150 't Bloed van Christus ('t Illig Bloed dus) noa Brugge zoen meegebrocht hen uut Palestina. Diederik zou de relikwie gekreegn hen, met toestemmienge van de patriarch van Jerusalem, uut handn van zyn schôonbroere Boudewyn III van Anjou, keunienk van Jerusalem. Sedert ton, en dus ol vo méér dan 800 joar, goat d'Illig-Bloedprocessie deure. Vo de Bruggeliengen is dat een specioalen oogdag en d'er komt ook oltyd veel volk kyken. 'T zien vrêe vele menschen da zeggn da de Romingse Soldoatn de schôonste groepe is, omda ze zo vele disiplien moetn èn voe heelsang te stampn.
De relikwie van ’t Illig Bloed in Brugge
De relikwie (een poar druppels gestold bloed) wordt bewoard in een lankwerpig flastje in bergkristal, dat in een gloazen koker zit, ofgebôord met goudn krôontjes. Jozef van Arimathea, een discipel van Jezus, zou ’t bloed ipgevangen hen en bewoard, achter da Jezus van ’t kruus ghoald was.
Herald of Free Enterprise
thumb|Den Herald of Free Enterprise in de Eastern Docks van Dover, 1984 De Herald of Free Enterprise wos nen Britsen overzetbôot (ne ferry) van P&O Ferries vo otto's die voardige tussn Dover in Iengeland en Zêebrugge.
Da schip is surtout gekend vo 't feit dat ie ip 6 moarte 1987 gezoenkn es by 't verloatn van den oavn van Zêebrugge. Der was woater binn gekomn ip 't ottodek langst een boegdeure die oopn was bluuvn stoan. Den bôot is in 90 seconden in zyn hêle schuns kommn te liggn. 193 man èt de rampe nie overleefd, woavan dat de mêeste Brittn woarn die deur ounderkoelinge gestorvn zyn.
In 1994 gebeurde der 'n twuk gelykigs met de Estonia die tussen Estland en Zweden voarde.
Leopold Konkelberge
Leopold Konkelberge (Brugge, 17 april 1840 – Blanknberge, 1899) was een actief lid van de gemêenteroad van Blanknberge in de 19ste êeuwe. Je was nie allêne politieker, moar ook commercant me belangn in 't casinogebouw.
Je was getrouwd me Coralie Mamet (1839-1906), dochter van François Henri Mamet, den burgemêester van Blanknberge van 1848-1866.
Je stichtte een Vlamsche volksbibliotheke in Blanknberge in 1862 en je was uutgever en ipsteller van ’t weekblad de Voorbode van 1868-1874. Je was ook vôorzitter van de Blanknbergsche tonêelkring Conscience’s Taalgenootschap, ipgericht ip 28 januoari 1873 (nu Onder Ons).
Konkelberge publiceerde een poar werksjes:
Boai
miniatuur|Boai Nen boai (Nederlands: trui) es een klêdiengstik da je droagt ip uw boovnlichaam. Mêestol droag je'em boovn een imde, nen t-shirt of bloeze. Ze zyn gemakt va katoen, sjette, of synthetischn vezel.
In de vélokoerse, vôorol in de grôte roundes eit nen boaj een specioale betêkenisse: in de Rounde van Vrankryk eit de leider nen geeln boai an byvôorbeeld, in de Rounde van Itoalje nen roazn.
Lissewege
Lissewege is 'n dorptje in de Belgische provincie West-Vloandern en e dêelgemêente van Brugge. 't Dorptje zelve telt (2007) 2453 inweuners, moa hêel de dêelgemêente (woa dat ook de dorpn Zêebrugge en Zwankendamme in liggn) èt er meer dan 7000. Deur 't groundgebied va Lissewege lopt 't Boudewynkanoal, den yzern weg no Knokke en no d'ave van Zeebrugge en 't is ton nog in tween gesneen deur de grote boane van d'ave no 't binnland. 't Polderdorp Lissewege ligt ip 'n boogscheute van de kuste (Zêebrugge, Heist, Blanknberge) en 12 km van 't nog vil oukdere Brugge. thumb|left| Lissewege, gezien vanof Ter Doest
Geschiedenisse
In de achtste eeuwe was de kustvlakte van Lissewege e schorregebied me kreekn. Os 't gebied ipdroogt kommn d'r Friezn en Saksische boern met under schoapn noa de Lisseweegse vlakte. De dialectn uut 't Noordn schemern nog deure in 't dialect van nu. De noame Liswega (uus van Liso) stoat vo 't eerst vermeld in oorkondn van de elfste eeuwe.
1946
1943 - 1944 - 1945 - 1946 - 1947 - 1948 - 1949 't Joar 1946 is 't 46e joar in de 20e eeuwe volgenst de christelikke joartellienge.
Muziek
Populaire liedjes:
Hudevetterspling
thumb|’t Hudevetterspling me lienks ’t ambachtshuus ’t Hudevetterspling is e klêen ingeslootn pling in Brugge, woa da van round ’t joar 1300 d’hudevetters of lêerlôoiers werktegn. In dien tyd lag ’t pling juste buutn de stad en da was nôdig vo de stank.
O je van de Burg deur ’t Blind-Ezelstratje lopt, kom je langs de Blinde-Ezelsbrugge over de reie. Rechtedeure ligt de Vismarkt en reks ’t Hudevetterspling.